ועדת העבודה, הרווחה והבריאות, כנסת 18, פרוטוקול מספר 72, 2009-07-08 15:30

חיים כץ: אני פותח את ישיבת ועדת העבודה, הרווחה והבריאות בנושא הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, פרק כ"ז – סעיפים 146(26) ו-148(יד) – מענק אשפוז.

רחל אדטו: זה תקציבי.

רחל אדטו: אני חושבת שדברים תקציביים צריכים להיות בחוק.

משה בר סימן-טוב: כמו שאמרנו, האחריות הביטוחית על אשפוז יולדות היא בידי הביטוח הלאומי.

משה בר סימן-טוב: אנחנו מעלים את תעריפי הלידות בשל שלושה דברים: תיקון טעות כאשר הפחתנו את מס המעסיקים, ביצוע בדיקות סינון שמיעה ועלייה בהוצאות רשלנות רפואית שמקורן בלידה.

חיים כץ: צמוד למדד?

משה בר סימן-טוב: לא.

משה בר סימן-טוב: במחירים של שנת 2009 והם מעודכנים.

אילן גילאון: מה העדכון כאן?

אילן גילאון: כמה זה עכשיו?

משה בר סימן-טוב: הסכום מתעדכן מחיר יום האשפוז.

משה בר סימן-טוב: כל תחילת שנה, בינואר בדרך כלל, הסכומים מתעדכנים לפי מחיר יום אשפוז.

חיים כץ: למה הם צמודים?

משה בר סימן-טוב: במשרד יש ועדת מחירים.

אילן גילאון: מה אתה מעדכן כאן?

משה בר סימן-טוב: אנחנו מעדכנים את התעריפים שיקבלו בתי החולים עבור אשפוז יולדות.

רחל אדטו: כולנו מסכימים להעלות את התעריפים של היולדת והפגים, בוודאי שזה בסדר להעלות את התעריפים, אבל אחד הדברים שנתקענו בהם בפעם הקודמת היה בעניין של סינון שמיעה.

משה בר סימן-טוב: שמרית אמרה שהיא תוסיף את זה.

משה בר סימן-טוב: בישיבה הקודמת אמרנו שאין לנו בעיה.

רחל אדטו: אני לא רוצה בדיקת סינון שמיעה בגדול אלא בדיקת סינון שמיעה בבית החולים.

משה בר סימן-טוב: הכל כאן בבית החולים.

רחל אדטו: טרם שחרורו של הילד.

משה בר סימן-טוב: אמרנו שמשרד הבריאות יפרסם במקביל נהלים משלימים במסגרת החוזרים שלו כדי לוודא שאכן הדבר הזה קורה בבית החולים ולא בטיפות חלב ולא במקומות אחרים, כי שם זה אמור לקרות ממילא.

משה בר סימן-טוב: כל הרעיון הוא לבצע את זה בבית החולים.

רחל אדטו: מיד אחרי הלידה.

משה בר סימן-טוב: לכן אנחנו מעלים את התעריף.

משה בר סימן-טוב: מיד בסמוך ללידה.

אורלי לוי אבקסיס: מי יישא בעלויות בדיקת סינון שמיעה?

משה בר סימן-טוב: אנחנו מעלים את התעריף.

משה בר סימן-טוב: זה אמנם עולה יותר בטווח הקצר, אבל מערכת הבריאות טוענת שאיתור מוקדם יחסוך לביטוח הלאומי כספים בעתיד על תשלום קצבאות ילד נכה כי זה מאפשר לטפל בזה מוקדם.

אורלי לוי אבקסיס: יש בזה הגיון.

משה בר סימן-טוב: יש בזה הגיון.

אורלי לוי אבקסיס: ביטוח לאומי מסכים לכך.

משה בר סימן-טוב: המספרים סוכמו עם הביטוח הלאומי על כל חישוביו האריתמטיים.

משה בר סימן-טוב: אני מקווה שהם לא יטענו כאן אחרת.

אילן גילאון: אני לא מבין את הקשר בין ההסבר לזה.

רחל אדטו: אם אתה רוצה, אני אסביר לך.

אילן גילאון: אני לא מבין את דברי ההסבר.

אורלי לוי אבקסיס: יש כאן גם עניין של איתור שמיעה.

אורלי לוי אבקסיס: כאשר יש ילוד ועושים את הבדיקה המוקדמת, אפשר לאתר בזמן אם יש איזה שהם ליקויים או בעיות שמיעה.

אורלי לוי אבקסיס: לכן, אם מאתרים את זה מוקדם, הרבה פעמים אפשר לטפל בזה בזמן וזה מונע אחר כך הוצאה גדולה יותר גם של הביטוח הלאומי עבור ילד נכה.

רחל אדטו: אין קשר ישיר בין שני הדברים.

רחל אדטו: כלומר, הם החליטו להעלות את דמי הלידה ובהזדמנות זו שמעלים את דמי הלידה, נכניס את סינון השמיעה בפנים.

משה בר סימן-טוב: זה תיקון חקיקה ראשית ולא כל יום עושים תיקון חקיקה ראשית.

חיים כץ: יש הסתייגויות?

שמרית גיטלין-שקד: יש הסתייגות של מרצ, קדימה, חד"ש, בל"ד, רע"מ-תע"ל וקבוצת האיחוד הלאומי.

שמרית גיטלין-שקד: האוצר דווקא יאהב את ההסתייגות.

שמרית גיטלין-שקד: במקום לתקן בחוק 11,917, מציעים 12,917.

משה בר סימן-טוב: למען הסר ספק, אנחנו מתנגדים.

רחל אדטו: אני רוצה להוריד את ההסתייגויות מטעם קדימה.

אריה ביבי: גם אני מוריד את ההסתייגויות שלי.

חיים כץ: גם מרצ מורידה את ההסתייגויות.

שמרית גיטלין-שקד: השאר לא נמצאים כאן.

חיים כץ: לא צריך להצביע על ההסתייגויות.

שמרית גיטלין-שקד: יש עוד הסתייגות שהגשתם, שמקדימים את תאריך התחילה.

חיים כץ: הם יורדים גם מזה.

רחל אדטו: אני מברכת על העלאת דמי הלידה, על העלאת דמי האשפוז וכדומה.

שמרית גיטלין-שקד: 146.

שמרית גיטלין-שקד: (26) בלוח ב'1 -

שמרית גיטלין-שקד: (2) בסעיף (2)(א), במקום "7,595 שקלים חדשים" יבוא "9,539 שקלים חדשים" ובמקום "114,800 שקלים חדשים" יבוא "144,177 שקלים חדשים".

שמרית גיטלין-שקד: "(7) בדיקות סינון שמיעה לילוד".

שמרית גיטלין-שקד: (יד) לוח ב'1 לחוק הביטוח הלאומי, כנוסחו בסעיף 146(26) לחוק זה, יחול על שמענק אשפוז המשתלם בעד יום י"א באב התשס"ט (1 באוגוסט 2009) ואילך.

חיים כץ: אנחנו מצביעים.

חיים כץ: אושר פה אחד